Kosningaskrifstofa Sjálfstæðisflokksins á Akranesi fékk heimsókn einn daginn í liðinni viku þegar Regína Ásvaldsdóttir bæjarstjóri , auk bæjarstarfsmannanna Steinars Adólfssonar , Sigurðar Páls Harðarsonar og Helgu Gunnarsdóttur litu við . Fóru þau yfir lykiltölur úr reikningum bæjarfélagsins ásamt helstu verkefnum á komandi misserum og árum . Lykilmenn í stjórnun Akraneskaupstaðar hafa heimsótt fleiri kosningaskrifstofur að undanförnu . Í tilkynningu frá flokksskrifstofu Sjálfstæðisflokksins segir : „ Flokkurinn ber mikið traust til bæjarstjórans og fundurinn var bæði fræðandi og skemmtilegur . Hann staðfesti einnig skoðun okkar sjálfstæðismanna að með ábyrgum rekstri bæjarins geti skapast tækifæri í náinni framtíð til að bæta og auka þjónustu við bæjarbúa . “